Diari Oficial de la Generalitat Valenciana


Sumari del DOGV 3525, del 25-06-1999 (1999/5149)

Rotlle d'apel·lació número 685/1998. Cèdula de notificació.
-----------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/5149


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 685/1998. Cèdula de notificació. [1999/S5149]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 685/1998, que prové del judici de menor quantia número 151/1995, del Jutjat de Primera Instància número 3 de Quart de Poblet, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
La Secció Novena de l'Audiència Provincial de València, sent-ne ponent la magistrada María del Carmen Escrig Orenga, ha vist aquest rotlle d'apel·lació número 685/1998, que prové de les actuacions de menor quantia número 151/1995, promogudes davant el Jutjat de Primera Instància número 3 de Quart de Poblet, entre les parts; d'una, com a demandants apel·lants, la senyora Juana Cabrera Ibáñez i la senyora María Jesús Durán Garvi, representades per la procuradora la senyora María Victoria Mora Crovetto, i de l'altra, com a demandats apel·lats, l'Empresa Nacional del Gas, SA (Enagas), representada per la procuradora la senyora María Pilar Palop Folgado, i Canalizaciones y Contratas, SA, aquesta última declarada en situació processal de rebel·lia.
  
Decisió
  
Estimem el recurs d'apel·lació interposat per la representació de la senyora Juana Cabrera Ibáñez i la senyora María Jesús Durán Garvi contra la sentència de data 8 de juliol de 1998, dictada en les actuacions número 151/1995, del Jutjat de Primera Instància número 3 de València, la qual revoquem en part, i alhora, estimem en part la demanda, i condemnem la mercantil Empresa Nacional del Gas, SA (Enagas), a pagar a l'actora la suma de 140.000. pessetes en concepte d'indemnització per l'excés de terreny ocupat.
  
Condemnem solidàriament les mercantils Empresa Nacional del Gas, SA, i Canalizaciones y Contratas, SA, que duguen a cap les obres de reparació dels terrenys propietat de les actores on es realitzaren les excavacions necessàries per a la comesa del gas, segons consta en les actuacions, i deixar-los en l'estat en què es trobaven abans d'aquestes.
  
Condemnem solidàriament les mercantils Empresa Nacional del Gas, SA, i Canalizaciones y Contratas, SA, a pagar a l'actora la suma d'1.052.239. pessetes, satisfetes per les actores a conseqüència de la mala execució de les obres en els termes que fixa la sentència d'instància.
  
S'absol a les demandades de la resta de les pretensions formulades.
  
Es condemna a les demandades al pagament de les costes causades en la primera instància i no es fa expressa condemna al pagament de les generades en aquesta alçada."
  
I perquè el que s'ha acordat es complisca i valga de notificació a l'apel·lat incomparegut en aquesta alçada Canalizaciones y Contratas, SA, amb la fixació prèvia d'aquest en el tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.